Document ID: /roh_data/filtered/fineweb-2-filterrobots_roh.jsonl.gz/4400

Sur ils 10 kilometers dal Tavau Nordic vegn Nathalie von Siebenthal 5avla e realisescha ses meglier resultat en la cuppa mundiala. La Bernaisa ha fatg ina partenza fulminanta ed era in temp perfin a la testa. Quest tempo ha dentant custà forza ch'ha lura mancà a la passlunghista svizra en la fasa finala. Tuttina vegn Nathalie von Siebenthal 5avla (+16,4) e po festivar a Tavau ses meglier resultat en la cuppa mundiala. La victura vegn da la Norvegia ed ha num Ingvild Flugstad Østberg. Ella triumfescha avant sia cunpatriota Ragnhhild Haga e Krista Parmakoski da la Finlanda.
Las ulteriuras Svizras a la partenza dals 10 kilometers stil liber han manchentà in plaz en las top 20. Nadine Fähndrich è 26avla e manchenta be per pauc la qualificaziun per ils gieus olimpics.
RR Sportissimo 12:00